EAS eraldas täiendavalt 19,3 miljonit krooni ettevõtete ekspordiplaanide koostamiseks ja elluviimiseks.    Pool sellest summast on planeeritud eraldada toetusteks juunis ja teine pool oktoobris. Juunikuus kasutatakse vahendeid programmiga juba liitunud ettevõtete ekspordiplaanide rahastamiseks. Sügisel võimaldab EASi nõukogu poolt eraldatud lisaraha  võtta vastu taotlusi uutelt ettevõtetelt. Taotlusi programmiga liitumiseks hakatakse vastu võtma septembris.    Eelmise aasta kevadel alanud ekspordiplaani programm on ettevõtjate hulgas osutunud üle ootuste populaarseks. Tänaseks on programmiga liitunud ligi 100 ettevõtet.    Ekspordiplaani programm toetab Eesti ettevõtteid pikaajaliste ekspordiplaanide koostamisel ja finantseerib nende plaanide elluviimist. EAS-i poolt ühele ettevõttele eraldatava toetuse maksimaalne suurus ekspordiplaani  koostamiseks on kuni 50 000 krooni ning ekspordiplaani elluviimiseks kuni 300 000 krooni.    Programmi tingimused vt http://www.eksport.ee/ekspordiplaan